
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 20
                                                             din 28 ianuarie 2021
pentru încetarea valabilității Hotărârii Consiliului Local Sighișoara nr. 142/30.07.2020 

privind concesionarea directă a unui teren
Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 213/06.01.2021 şi la Consiliul Local Sighișoara cu nr. 1.462/20.01.2021, de referatul de aprobare, înregistrat cu nr. 216/06.01.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 142/30.07.2020 privind concesionarea directă a unui teren, prin care a fost aprobată concesionarea directă a terenului în suprafață de 702 mp., situat în Municipiul Sighișoara, str. Trandafirilor, nr. 9A, înscris în C.F. nr. 55127 Sighișoara, sub nr. cad. 55127, către Gall Adrian Romulus Ștefan căsătorit cu Gall Marioara Octavia, proprietari ai construcției edificate pe teren;

Având în vedere faptul că, în baza Hotărârii Consiliului Local Sighișoara nr. 142 din 30.07.2020, Municipiul Sighișoara a invitat, în repetate rânduri, proprietarii construcției edificate pe terenul în suprafață de 702 mp., situat în Municipiul Sighișoara, str. Trandafirilor, nr. 9A, Gall Adrian Romulus Ștefan și Gall Marioara Octavia, în vederea semnării contractului de concesiune având ca obiect acest teren, fără ca aceștia să dea curs invitației, potrivit adreselor cu nr. 22.987/XI/1/1/23.09.2020 și cu nr. 25.739/XI/1/1/26.10.2020;

Având în vedere neprezentarea domnului Gall Adrian Romulus Ștefan și a doamnei Gall Marioara Octavia pentru a semna și a li se înmâna contractul de concesiune;

Având în vedere nota internă cu nr. 27.600/VI/2/07.12.2020 a Biroului Juridic;

Având în vedere cererea de chemare în judecată care face obiectul dosarului nr. 3484/308/2020, înregistrat la Judecătoria Sighișoara la data de 06.11.2020, formulată de către reclamanții Gall Adrian Romulus Ștefan și Gall Marioara Octavia, în contradictoriu cu pârâții Comisia locală de fond funciar de pe lângă Municipiul Sighișoara și Comisia județeană pentru stabilirea dreptului de proprietate Mureș, prin care solicită reconstituirea dreptului de proprietate cu privire la suprafața de 702 mp. teren intravilan aferent construcțiilor înscrise în C.F. nr. 55127-C1-U1 și C.F. nr. 55127-C1-U2, situat în Sighișoara, str. Trandafirilor, nr. 9/a, conform dispozițiilor art. 24 alin. (3) din Legea nr. 18/1991, cu trimitere la modificările apărute prin Legea nr. 87/2020;

Având în vedere faptul că, potrivit prevederilor art. 303 alin. (2) și art. 322, coroborate cu cele ale art. 362 alin. (3) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, forma cerută de lege ad validitatem pentru contractul de concesiune este forma scrisă;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile anexei nr. 1, pct. 29 la Hotărârea Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara; 

Având în vedere faptul că sumele datorate de proprietarii construcției „Magazin mixt și sală multifuncțională” edificată pe terenul proprietate a Municipiului Sighișoara, în suprafață de 702 mp., situat în Municipiul Sighișoara, str. Trandafirilor, nr. 9A, înscris în C.F. nr. 55127 Sighișoara, sub nr. cad. 55127, nu pot fi încasate sub formă de redevență; 

Având în vedere Raportul de specialitate al Direcției Administrarea Patrimoniului, înregistrat cu nr. 215/06.01.2021, prin care se propune încetarea valabilității Hotărârii Consiliului Local Sighișoara nr. 142/30.07.2020 privind concesionarea directă a unui teren;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E :

Art. 1. Se aprobă încetarea valabilității Hotărârii Consiliului Local Sighișoara nr. 142/30.07.2020 privind concesionarea directă a unui teren, în lipsa încheierii contractului de concesiune având ca obiect terenul în suprafață de 702 mp., situat în Municipiul Sighișoara, str. Trandafirilor, nr. 9A, înscris în C.F. nr. 55127 Sighișoara, sub nr. cad. 55127.

Art. 2. Date fiind prevederile art. 1 din prezenta hotărâre, începând cu data de 30.07.2020, pentru terenul, proprietate a Municipiului Sighișoara, în suprafață de 702 mp., situat în Municipiul Sighișoara, str. Trandafirilor, nr. 9A, înscris în C.F. nr. 55127 Sighișoara, sub nr. cad. 55127, ocupat de construcția „Magazin mixt și sală multifuncțională” proprietate a numiților Gall Adrian Romulus Ștefan și Gall Marioara Octavia, se va aplica taxa stabilită conform anexei nr. 1, pct. 29 la Hotărârea Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara, respectiv 1,00 leu/mp./lună, adică de 702,00 lei/lună.

Art. 3. După rămânerea definitivă a hotărârii judecătorești pronunțate de instanța de judecată în dosarul nr. 3484/308/2020, având ca obiect fond funciar, cu privire la reconstituirea dreptului de proprietate pentru terenul în suprafață de 702 mp., situat în Municipiul Sighișoara, str. Trandafirilor, nr. 9A, înscris în C.F. nr. 55127 Sighișoara, sub nr. cad. 55127, în funcție de modalitatea de soluționare a cererii reclamanților Gall Adrian Romulus Ștefan și Gall Marioara Octavia, se vor lua măsurile care se impun.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

              Gall Ernő                                                                                                                                   

                                                 Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;
  1 ex. Biroul Juridic;

  1 ex. domnul Gall Adrian Romulus Ștefan și soția, doamna Gall Marioara Octavia.
13 ex.

B.A. 

